1 Augustus 2011Het jy geweet? Die verskil tussen die meervoudsvorme manne en mans is nie presies af te baken nie. Normaalweg dui mans die neutrale gebruik aan: Hulle mans het hulle verlaat. Hoeveel mans was daar op die partytjie? Manne daarenteen wys op iets soos manskappe, soldate, dapper mans. Dit is wat mens van manne verwag. Stel jou manne in gelid op. Kom manne, laat ons optrek. Dit is egter geen absolute onderskeiding nie, bv. Laat die manne ŉ slag praat. Net mans mag gaan veg.